|  |  |
| --- | --- |
|  | **“Straub örökség”**  Alapítvány a Biológia Különbözõ Területein Végzett Kutatások Támogatására  **Szegedi Biológiai Kutatóközpont**  Szeged, Temesvári krt. 62., 6701 Szeged, Pf. 521.  Telefon: 62-599-653 Fax: 62-433-506 |

Tisztelt Igazgató Úr/Nő, Kedves Biológia Szaktanárok!

Örömmel értesítjük, hogy a “Straub Örökség” Alapítvány 2017-ban a Richter Gedeon Gyógyszergyár és Szegedi Orvosbiológiai Kutatások Jövőéért Alapítvány támogatásával 10. alkalommal rendezi meg Szegeden a **Középiskolás Élettudományi Kutatótábort (10.KÉK)** **2017. június 18–30.** között 30 magyarországi és határon túli magyar 10. és 11. évfolyamos középiskolás diák részére.

A tábor elsősorban szakmai, de szabadidős programokat is nyújt. **Főleg biológia iránt érdeklődők** jelentkezését várjuk, akik szeretnének megismerkedni a jelenkori élettudományi kutatásokkal illetve betekintést nyerni egy kutató intézet életébe és az egyetemen folyó kutató munkába.

A tábor tudományos programjai az MTA Szegedi Biológiai Kutatóközpontjában, Szegedi Tudományegyetemen és a Radnóti Miklós Kísérleti Gimnázium szaklaboratóriumában kerülnek megrendezésre.

Elhelyezést és reggelit a kutató intézethez közeli Tisza Sport Hotelben biztosítunk.

Az ebéd és a vacsora a kutató intézet éttermében lesz.

Délelőttönként neves egyetemi oktatók, kutatók, akadémikusok, a biotechnológia hazai képviselői tartanak előadást a tábor résztvevőinek, délutánonként pedig laborgyakorlatokon vesznek részt a diákok. Személyre szóló mentorálás nincsen a tábor programjában, mint ahogy az intézet mindennapjaiban sem így dolgozunk.

A szabadidő tartalmas eltöltésére szegedi városnézést szervezünk, ellátogatunk egy Szeged melletti tájvédelmi körzetbe, a Szegedi Vadasparkba, az Egyetemi Füvészkertbe.

Mivel a 10.KÉK költségeit az Alapítvány teljes mértékben fedezi, ennek köszönhetően az a felvettek számára ingyenes.A táborba való oda-visszautazás és a kétheti zsebpénz a résztvevőket terhelő költség.

**Jelentkezni a 10. Élettudományi Középiskolás Kutatótáborba 2017. május 5-ig lehet** a tábor vezetőjénél, Karcagi Ildikónál. A jelentkezéshez szükséges a kitöltött jelentkezési lap és tanári ajánlás elküldése postai vagy elektronikus úton. A 2 oldalas jelentkezési lap ennek a levélnek a végén található.

Postai cím: Karcagi Ildikó MTA SZBK Biokémiai Intézet

6726 Szeged, Temesvári krt. 62.

Elektronikus cím:

[karcagi.ildiko@brc.mta.hu](mailto:karcagi.ildiko@brc.mta.hu) címre

Érdeklődni a 06-62-599-653 telefonszámon lehet.

Az elfogadott jelentkezésekről **2017. május 26-ig** küldünk visszajelzést.

Kérem a tisztelt Igazgató Urat/Nőt, hogy a fenti kiírást és a tanári ajánláshoz szükséges alábbi szempontokat szíveskedjen a szaktanárokhoz eljuttatni.

Kérem a tisztelt ajánló tanárokat, hogy a tanulók ajánlásakor az alábbi szempontokat vegyék figyelembe:

1. Olyan diákok részvételét támogassák, akik nagy érdeklődést mutatnak a biológia és kémia tárgyak iránt olyannyira, hogy nyári melegben is örömüket lelik a tudományos előadások hallgatásában és a gyakorlatokon folyó munkába is szívesen bekapcsolódnak.

2. Ajánlásukban tüntessék fel az esetleges versenyeredményeket, szakköri és egyéb tevékenységet. A részvételnek nem feltétele a versenyeredmény, de a résztvevők kiválasztásánál figyelembe vesszük.

3. Mivel a táborban nem tudunk tanári felügyeletet biztosítani, így ennek megfelelő magatartással rendelkező, megbízható, jó közösségi embereket várunk.

4. A szállást, a napi háromszori étkezés költségeit, a kirándulásokat és belépőket ingyen biztosítjuk, ezért a jelöléseknél kérem, hogy a szociális rászorultságot is vegyék figyelembe.

5. Sok jelentkező esetén inkább a 11. évfolyamosokat részesítjük előnybe.

A tábor sikerességét elősegítő közreműködésüket előre is köszönjük!

Tisztelettel és köszönettel: Karcagi Ildikó

Táborvezető

Szeged, 2017. március 28.

**“STRAUB ÖRÖKSÉG” ALAPÍTVÁNY**

**A Biológia Különböző Területein Végzett Kutatások Támogatására**

6726 Szeged, Temesvári krt. 62. 6701 Szeged, Pf.521.

Telefon: (62) 599-653 Fax: (62) 433-506

**10. Középiskolás Élettudományi Kutatótábor**

Szeged, 2017. június 18-30.

JELENTKEZÉSI LAP

|  |  |
| --- | --- |
| Név, évfolyam: |  |
| Születési hely, idő: |  |
| Állandó lakhely: |  |
| Értesítési cím: |  |
| Telefonszám: |  |
| E-mail: |  |
| Középiskola neve, címe,telefonszáma: |  |

*Folytatás a következő lapon!*

Kérünk, hogy ezekre a kérdésekre is válaszoljál!

**1. Miért szeretnél jelentkezni a kutatótáborba?**

**2. Milyen témákról szeretnél hallani az előadások során?**

**3. Voltál-e már hasoló jellegű táborban?**

**4. Van- e valamilyen élettudományokkal kapcsolatos önálló kutató munkád? Csak pár mondatban ismertesd!**

**Ha van akkor, tartanál-e egy 10-15 perces előadást erről a munkáról a tábor résztvevőinek?**

*Ne feledkezz meg a tanári ajánló levélről!*